2014.VII.jkv.

megtartott saját székhelyén tartott ülésén, 2014. okt.6 -án 20.00 órai kezdettel.

Jelen vannak: Fancsali Emese, Fancsali Bence, Fancsali G. János. Madaras Gábor.

Elnök: Megállapítom, hogy az ülés határozatképes, szavazásra bocsátom a következő napirendet: 1. Szervezési kérdések.

**44/2014.(X. 06.) sz. BÖNÖ határozat**. A testület egyhangúlag elfogadta a következő napirendi pontot: 1. Szervezési kérdések.

Elnök: Jegyzőkönyvvezetőnek Fancsali Emesét, jegyzőkönyv hitelesítőnek Fancsali Bencét ajánlom.

Fancsali Emese: Elfogadom.

Fancsali Bence. Elfogadom.

**45/2014.(X. 06.) sz. BÖNÖ határozat**. A testület egyhangúlag elfogadta jegyzőkönyvvezetőnek Fancsali Emesét, jegyzőkönyv hitelesítőnek Fancsali Bencét.

Elnök: Tekintettel azon körülményre, hogy a genealógiai kutatást ebben az évben csak én tudom folytatni, jó lenne ennek forrását, helyszínét még inkább pontosítani.

A napirend részletes megtárgyalását követően a testület a következő határozatot hozta:

**46/2014.(X. 06.) sz. BÖNÖ határozat**. A testület egyhangúlag úgy határoz hogy a 38/2014.(IX.18.) sz. határozatot kiegészíti azzal, hogy az erdélyi genealógiai kutatás céljára az elnöknek 2014-ben a pályázott 300.000 Ft terhére biztosítja utazási és szállási költségtérítését.

Elnök: Az Életrajzi Lexikon-t nyomtató Konturs cégtől a következő tájékoztatást kaptuk: a Lexikon kiadása legcélszerűbb két kötetben, ennek nyomdai költsége bruttó 458. 199 Ft. Erre a célra pályázatunk 530.000 Ft-ot nyert, amiből eddig nem költöttünk. T. i. a kötet tördelésének költségeit a 2013. évi költségvetésből már kifizettük.

Fancsali Emese: Igen, ez elfogadható összeg.

Fancsali Bence: Támogatom a munka folytatását, hisz a tördeléssel is ezt a céget bíztuk meg.

**47/2014.(X. 06.) sz. BÖNÖ határozat**. A testület egyhangúlag elfogadja a Konturs-cég árajánlatát a Magyarörmény Életrajzi Lexikon 2 kötetes nyomtatására bruttó 458.199 Ft-ban. Ennek költségeit a „könyvkiadásra, könyvbemutatóra „ , pályázaton nyert 530.000 Ft terhére biztosítja.

Elnök: A genealógiai kutatás közben, három, idevonatkozó adatokkal teli merevlemezünk felmondta a szolgálatot. Jó lenne legalább megpróbálni visszamenteni az ezekre tárolt dokumentumokat, mert van közöttük olyan is, amit ma már nem tudnánk megszerezni.

Fancsali Emese: Kétségtelen, nagy bosszúság volt, mikor az elsővel ez történt és miután később ez megismétlődött másodszorra is, komoly veszteség érte adatbázisunkat. Támogatom.

**48/2014.(X. 06.) sz. BÖNÖ határozat**. A testület egyhangúlag elfogadja a három sérült merevlemez adatainak megmentését, amennyiben ez még lehetséges és költségvetéséből fedezi ezen munkálatok költségeit.

Elnök: A jelen tapasztalatok azt mutatják, komoly előre lépések születtek a nemzetiségi törvény keretében, de a különböző nemzetiségek védelme, kívülállók nyerészkedési vágyai ellen még nem biztosított.

Fancsali Bence: Valóban, a törvény hatékonyabb garanciákat kellene rögzítenie, a következő időszak egyik fontos feladata ez kell legyen.

Madaras Gábor: Mi magunk is most ettől szenvedünk. Közben gondolnunk kellene a folytatásra is, november 14-én lenne következő rendezvényünk, a megszokott kiállításunk.

**49/2014.(X. 06.) sz. BÖNÖ határozat**. A testület egyhangúlag elfogadja a 2014. november 14-i Magyarörmény Napok rendezésének időpontját. A rendezvény koncepciójának, műsorának összeállítása kérdésében a f. é. október 12-iki helyi választások után térünk vissza.

Elnök: A napirendi pontokat megtárgyaltuk, most 21:20 óra, a részvételt megköszönve, az ülést bezárom.

k.m.f.

Fancsali Bence Fancsali G. János

jegyzőkönyv hitelesítő elnök